**KLAIPĖDOS MIESTO SAVIVALDYBĖS AKADEMINIŲ REIKALŲ TARYBOS**

**2015 METŲ VEIKLOS ATASKAITA**

Klaipėdos miesto akademinių reikalų taryba (toliau - KMART) – prie Klaipėdos miesto savivaldybės (toliau – Savivaldybė) tarybos visuomeniniais pagrindais veikiantis patariamasis kolegialus organas Savivaldybės ir mokslo įstaigų bendradarbiavimo klausimams.

KMART veiklos tikslas – stiprinti bendradarbiavimą tarp Savivaldybės ir akademinės bendruomenės – siekiant, kad Klaipėda taptų akademiniu centru.

KMART veiklos uždaviniai:

* skatinti bendradarbiavimą tarp Savivaldybės ir akademinės bendruomenės, siekiant gerinti sąlygas akademinei veiklai, stiprinti akademinio miesto įvaizdį;
* siekti darbo rinkos poreikių ir akademinių paslaugų subalansuotos politikos;
* siekti aktyvesnio akademinės bendruomenės integravimo į miesto gyvenimą.

2015 metais veiklą vykdė dvi skirtingų sudėčių KMART. Nuo 2015 sausio iki balandžio mėnesio veiklą vykdė 2014 m. spalio 23 d. Savivaldybės tarybos sprendimu Nr. T2-280 patirtinta KMART. Penkis mėnesius truko naujos kadencijos JRT narių delegavimo, atrankos ir Savivaldybės tarybos sprendimo rengiamo procedūros. 2015 m. rugsėjo 24 d. Savivaldybės tarybos sprendimu Nr. T2-263 buvo patvirtinta antrosios KMART sudėtis iš 18 narių: Simonas Gentvilas, Gražina Markvaldienė, pavaduotoja, Prof. Elvyra Acienė, Indrė Butenienė, Neringa Čekanavičienė, Genovaitė Kalvaitienė, Virginija Kazakauskienė, Eimantas Kiudulas, Harold Kovs, Nijolė Laužikienė, Doc. dr. Angelė Lileikienė, Jolanta Mileškienė, Violeta Petrušienė, Vilija Prižgintienė, Prof. Jonas Sąlyga, Vilhelmas Simėnas, Lina Skrupskelienė, Eglė Zalatoriūtė.

2015 metais vyko 1 pirmosios ir 4 antrosios KMART posėdžiai.

Pirmosios KMART akademines organizacijas taryboje atstovaujančių narių lankomumas buvo 72,7 %, o Savivaldybės administracijos ir komitetų deleguotų atstovų – 83,3%. Pirmosios kadencijos KMART posėdis vyko 2015-01-08, kuriame svarstytas KMART veiklos ir priemonių 2015 m. plano projektas bei nutarta organizuoti Klaipėdos aukštųjų ir profesinių mokyklų mugę.

Antrosios KMART akademines organizacijas taryboje atstovaujančių narių lankomumas buvo 62,5 %, o Savivaldybės administracijos ir komitetų deleguotų atstovų – 58,3%. 2015 metais KMART aktyvumas padidėjo tik 2015 m. spalio mėnesį, patvirtinus galutinę KMART sudėtį: buvo rinktasi į 4 posėdžius ir svarstyti 9 klausimai:

1. 2015 m. spalio 15 d. KMART posėdyje svarstyta dėl Klaipėdos miesto akademinių reikalų tarybos (KMART) kandidato į pirmininkus, jo pavaduotojo ir sekretoriaus rinkimo bei pristatyta Klaipėdos jaunimo situacijos tyrimo metodologija;
2. 2015 m. lapkričio 3 d. KMART posėdyje vyko Klaipėdos miesto akademinių reikalų tarybos (KMART) kandidato į pirmininkus, jo pavaduotojo ir sekretoriaus rinkimai, aptartos galimybės dėl Klaipėdos miesto akademinių įstaigų dalyvavimo Klaipėdos miesto ekonominės plėtros strategijos rengime;
3. 2015 m. gruodžio 2 d. KMART posėdyje svarstyta dėl 2016 m. prioritetinių Klaipėdos miesto akademinių reikalų tarybos (KMART) veiklos kryptys, aptarti studijų mugės organizaciniai klausimai;
4. 2015 m. gruodžio 16 d. KMART posėdyje patvirtintos 2016 m. prioritetinių Klaipėdos miesto akademinių reikalų tarybos (KMART) veiklos kryptys (pridedama prie ataskaitos), aptarti studijų mugės vietos, sąmatos ir kiti organizaciniai klausimai; pristatyti Klaipėdos jaunimo situacijos tyrimo rezultatai.

2015-12-22 Savivaldybės tarybos sprendimu Nr. T2-341 KMART pirmininku buvo patvirtintas Klaipėdos miesto savivaldybės tarybos Miesto plėtros ir strateginio planavimo komiteto deleguotas atstovas Simonas Gentvilas.

KMART pirmininkas Simonas Gentvilas